b'\n_START_ARTICLE_\nAuksakalys\n_START_PARAGRAPH_\nAuksakalys \xe2\x80\x93 metalo meistras, kuris gamina daiktus i\xc5\xa1 aukso. \xc5\xa0iais laikais - papuo\xc5\xa1alus. Pla\xc4\x8di\xc4\x85j\xc4\x85 prasme auksakalio s\xc4\x85voka apima ir meistrus, dirban\xc4\x8dius su sidabru, platina (ar kitais brangiaisiais metalais)._NEWLINE_Senov\xc4\x97je auksakaliai gamino indus (l\xc4\x97k\xc5\xa1tes, dubenis, taures), stalo \xc4\xafrankius, ginkl\xc5\xb3 ir \xc5\xa1arv\xc5\xb3 puo\xc5\xa1inius (pvz., kalavij\xc5\xb3 ir durkl\xc5\xb3 rankenas), ceremoninius (regalijos, kar\xc5\xabnos) ir religinius (kry\xc5\xbeiai, liturginiai indai ir kt.) dirbinius._NEWLINE_Auksakalyst\xc4\x97je naudojamos tokios metal\xc5\xb3 apdirbimni operacijos kaip litavimas, pjaustymas, kalimas, liejimas, dilinimas, \xc5\xa1lifavimas. Tradici\xc5\xa1kai senov\xc4\x97je auksakalyst\xc4\x97s \xc4\xafg\xc5\xabd\xc5\xbeiai bei metodai b\xc5\xabdavo perduodami savo mokiniams. \xc5\xa0iais laikais auksakalyst\xc4\x97s, sidabrakalyst\xc4\x97s mokoma profesinio rengimo sistemos institucijose.\n_START_SECTION_\nIstorija\n_START_PARAGRAPH_\nAuks\xc4\x85 mok\xc4\x97jo apdirbti visos kult\xc5\xabros, kurios tik tur\xc4\x97jo aukso, nesvarbu, k\xc3\xa3sto vietoje ar \xc4\xafve\xc5\xbetinio. Pasaulio muziejuose daugyb\xc4\x97 aukso dirbini\xc5\xb3, pagamint\xc5\xb3 Europoje, Afrikoje, Azijoje, Amerikoje._NEWLINE_Viduram\xc5\xbei\xc5\xb3 Europoje auksakaliai jung\xc4\x97si \xc4\xaf gildijas. Auksakali\xc5\xb3 gildijos paprastai b\xc5\xabdavo vienos svarbiausi\xc5\xb3 ir turtingiausi\xc5\xb3 viduram\xc5\xbei\xc5\xb3 miestuose. Sidabrakaliai paprastai jungdavosi su auksakaliais, da\xc5\xbenai tai b\xc5\xabdavo tie patys \xc5\xbemon\xc4\x97s. Meistrai, dirb\xc4\x99 su \xc5\xbealvariu, bronza, variu ir kitais netauriaisiais metalais sudarydavo atskiras gildijas. Juvelyrai paprastai b\xc5\xabdavo auksakaliai._NEWLINE_Gildijos registruodavo \xc5\xbeymes, kuriomis auksakaliai \xc5\xbeym\xc4\x97davo savo gaminius, tod\xc4\x97l i\xc5\xa1lik\xc4\x99 gildij\xc5\xb3 archyvai svarb\xc5\xabs \xc5\xa1i\xc5\xb3 laik\xc5\xb3 istorikams._NEWLINE_Auksakaliai da\xc5\xbenai i\xc5\xa1 dalies atlikdavo ir bankinink\xc5\xb3 funkcijas, kadangi jie ir taip dirbdavo su auksu, be to, j\xc5\xb3 darbo specifika reikalavo tur\xc4\x97ti saugias saugyklas vertyb\xc4\x97ms laikyti.'